open-index/open-wikipedia-markdown huggingface dataset:
יוסף בן שלום אשכנזי

**רבי יוסף בן שלום אשכנזי** (מכונה גם **רבי יוסף הארוך**) היה מקובל, מפרשני ספר יצירה, ומחשובי המשפיעים על הפרשנות הקבלית אצל מקובלים שונים כגון תלמידי, הרדב"ז, האר"י, הגאון מווילנא, הבעל שם-טוב ותלמידי המגיד ממזריטש.

רבי יוסף אשכנזי היה נצר למשפחת ר' יהודה החסיד ופעל בשלהי המחצית השנייה של המאה הי"ג. היה מראשוני הכותבים בהרחבה על גלגול נשמות בספרות היהודית. 

יוני שניצר אפיין את פירושו לספר יצירה כמורה נבוכים בגרסה הקבלית. 

יהודה ליבס מציין אותו כמועמד סביר להשתתפות בחוג שחיבר את ספר הזוהר, רבו של רבי דוד בן יהודה החסיד.

## ספריו
רבי יוסף הארוך כתב ספרים רבים, שרובם אבדו.

הידוע מבין ספריו הוא **פירוש [[ספר יצירה]].** יצא בהוצאה מדעית, כולל הקדמה של ד"ר יוני שניצר בהוצאת כרוב. במאה השש-עשרה, הרב חיים ויטאל תלמיד האר"י סמך על כתביו. הפירוש זכה לתפוצה רחבה של כתבי יד, מעל לשלושים.  

ספרו **פירוש על ספר בראשית** - למעשה פירוש על בראשית רבה, יצא בהוצאה מדעית, כולל הקדמה והערות של פרופ' משה חלמיש בהוצאת מאגנס של האוניברסיטה העברית. הספר שימש בפולמוס של בני דורו בעניין מקומה של הפילוסופיה היוונית ובייחוד זו של אפלטון המובאת בכתבי אריסטו. בספר גם הוצגה לראשונה משנתו בנושא גלגולי נשמות, שהיא חלק משולב ומאוחד עם גלגולי תופעות ורעיונות (גלגולי מזלות וגלגולי אותיות)

ספרים נוספים שכתב:
* **ספר העדות** - הודפס בתוך 'לקוטים בקבלה ופלוסופיה'. היותו מחבר הספר היה בגדר השערה.
* פירוש ספר העיון - פירוש על "ספר העיון" מן המאה ה-12–13, המיוחס לרב חמאי גאון.
***פירוש ספר תהלים** - שרידים מפירוש זה נדפסו על ידי משה חלמיש.
* **ג' אגרות** - כתב ויכוח עם המומר אבנר מבורגוס - רק תיאורו מצוי כיום בידינו.

## זיהוי שמו
ספרו **פירוש על [[ספר יצירה]]** נתפרסם במהלך הדורות בלא שם מחברו. הספר היה מיוחס ל'ראב"ד' - אך היה ידוע שאין זה הראב"ד מפרשו של הרמב"ם וזקן דורו, ואף לא הראב"ד מנרבונה, שפעלו באותה תקופה (סביבות ד'תת"ק -
1140). הרב חיים ויטאל העיד על הספר שנכתב בידי רב 'אשכנזי' לא ידוע. הרמ"ק היה הראשון שזיהה את מחבר הספר עם רבי יוסף הארוך. וגרשם שלום הודה לקביעה זו. עם השנים נתברר גם שם אביו ופרטים נוספים לגביו.

## לקריאה נוספת
* גרשם שלום, **המחבר האמיתי של פירוש ספר יצירה המיוחס להראב"ד וספריו**, בתוך: קריית ספר, ד (תרפז-תרפח), עמ' 286–302
* יונתן שניצר, הקבלה של רבי יוסף בן שלום אשכנזי, הוצאת כרוב, לוס אנג'לס תשפ"ד.
* יונתן שניצר, פירוש ספר יצירה לר' יוסף בן שלום אשכנזי: מהדורה ביקורתית, הוצאת כרוב, לוס אנג'לס תשפ"ד.
* 

## קישורים חיצוניים
* פירוש ספר יצירה באתר הצ'כי גרימואר (ספרי קסמים) לספרות קבלה.
* 
* 

## הערות שוליים

קטגוריה:מחברי ספרי קבלה
קטגוריה:פרשני ספר יצירה
קטגוריה:ראשוני המקובלים בימי הביניים
קטגוריה:ראשוני ספרד
קטגוריה:פרשני המדרש
קטגוריה:יהודי ספרד במאה ה-14
ואקר אינסברוק (2002)

**מועדון הכדורגל ואקר אינסברוק** (בגרמנית: **Fußballclub Wacker Innsbruck**) הוא מועדון כדורגל אוסטרי, מהעיר אינסברוק שבאוסטריה. המועדון משחק בליגה אזורית שלישית בחשיבותה באוסטריה.

## היסטוריה
המועדון נוסד ב-2002 בשם ואקר טירול, המועדון החליף 2 קבוצות שפעלו בתקופות קודמות והתפרקו: ואקר אינסברוק שפעלה משנת 1915 עד שנת 1999 וטירול אינסברוק שפעלה משנת 1993 עד שנת 2002. 

בעונתו הראשונה 2002/2003 שיחק המועדון בליגה האוסטרית השלישית. בסוף העונה עלה לליגה האוסטרית השנייה. בעונת 2003/2004 הגיע לשלב שמינית גמר הגביע האוסטרי והפסיד לקבוצת גראצר א.ק.. בסוף העונה עלה לליגת העל האוסטרית. 

המועדון שיחק בליגת העל האוסטרית 4 עונות ברציפות, מעונת 2004/2005 ועד עונת 2007/2008. בעונת 2004/2005 הפסיד בסיבוב הראשון של הגביע לקבוצת ראפיד וינה. בעונת 2005/2006 הגיע לשלב שמינית גמר הגביע והפסיד לקבוצת אוסטריה וינה. בשנת 2007 המועדון שינה את שמו לווקר אינסברוק. בסוף עונת 2007/2008 ירד לליגה השנייה. 

המועדון שיחק בליגה השנייה 2 עונות. בעונת  2009/2010 הגיע לשלב שמינית גמר הגביע והפסיד לקבוצת אוסטריה לוסטנאו ובסוף העונה עלה לליגת העל האוסטרית. המועדון שיחק בליגת העל האוסטרית 4 עונות ברציפות מעונת 2010/2011 ועד עונת 2013/2014. 

בעונות 2010/2011, 2011/2012 הגיע לשלב שמינית גמר הגביע  והפסיד לקבוצות אוסטריה וינה וגרודיג בהתאמה. בעונת 2012/2013 הגיע לשלב רבע גמר הגביע והפסיד לקבוצת רד בול זלצבורג. בעונת 2013/2014 הגיע לשלב 32 האחרונות בגביע והפסיד לקבוצת פאשינג. בסוף העונה ירד לליגה האוסטרית השנייה. 

בעונת 2014/2015 הקבוצה הגיעה לשמינית גמר הגביע והפסידה לקבוצת רד בול זלצבורג.

## שחקנים בולטים

## קישורים חיצוניים

* 

קטגוריה:קבוצות כדורגל אוסטריות
קטגוריה:קבוצות כדורגל שהוקמו ב-2002
אסון הרכבת בלק-מגנטיק

ממוזער|350px|הרכבת התדרדרה 11 ק"מ במורד המסילה כאשר הפרש הגבהים בין ננטס ולק-מגנטיק הוא 99 מטר
**[[תאונת רכבת|אסון הרכבת]] בלק-מגנטיק** אירע ב-6 ביולי 2013 כאשר רכבת משא בעלת 72 קרונות אשר הובילה נפט גולמי מדקוטה הצפונית, הדרדרה במורד המסילה ונשמטה בעת שעברה דרך העיירה לק-מגנטיק (Lac-Mégantic) שבפרובינציית קוויבק בקנדה. ירידתה של הרכבת מן הפסים גרמה לדליפה של מיליוני ליטרים של נפט גולמי שהתלקח וגרם לסדרת פיצוצים ולשריפת ענק. 42 אנשים נהרגו, 5 נוספים נעדרים ונחשבים מתים, ו-30 מבנים בעיר ניזוקו. כ-2,000 בני אדם, שליש מאוכלוסיית לק-מגנטיק פונו מבתיהם.

מחקירת התאונה עלה כי נהג הקטר הלך לישון במלון בעיירה ננטס והשאיר את הקטר עובד כדי שיספק אוויר דחוס לבלמים. בקטר פרצה שרפה וכבאים מקומיים כיבו אותה ואת הקטר. צוות תיקון ששלחה חברת הרכבות התניע את הקטר מחדש והשאיר אותו עובד. עקב תקלה, לחץ האוויר בבלמים הלך וירד עד שהרכבת ניתקה ממקומה והחלה מתדרדרת במידרון לכיוון לק-מגנטיק, עד שנשמטה מהמסילה בעיירה. תאונה זו הייתה תאונת הרכבת החמורה ביותר בקנדה מאז 1864.

## אחרי המקרה
כל התושבים שפונו מלבד 800 הורשו לחזור לבתיהם אחר הצהריים של היום השלישי;

## קישורים חיצוניים

## הערות שוליים

מרכז|ממוזער|אזור התאונה והשריפות

קטגוריה:קצרמר רכבות
לק מגנטיק
קטגוריה:אסונות ב-2013
קטגוריה:קוויבק: היסטוריה
קטגוריה:אסונות בקנדה
קטגוריה:2013 באמריקה הצפונית
ארטיס גילמור

**ארטיס גילמור** (באנגלית: **Artis Gilmore**; נולד ב-21 בספטמבר 1949) הוא כדורסלן עבר אמריקאי ששיחק בליגת ה-ABA ובליגת ה-NBA.

## השנים המוקדמות
גילמור נולד בצ'יפלי, פלורידה, וגדל שם ובדותן, אלבמה, קהילה גדולה הנמצאת 35 קילומטרים מצפון לצ'יפלי. גילמור שיחק כדורסל במכללה הזוטרה גרדנר-ווב ג'וניור קולג' לשנתיים ובאוניברסיטת ג'קסונוויל במשך שנתיים, מוביל את ג'קסונוויל לגמר ה-NCAA בשנת 1970, שבו הם הפסידו 80-69 ל־UCLA. במהלך השנים שבהן שיחק גילמור ב-NCAA בג'קסונוויל, הוא הפך לאחד מחמישה שחקני כדורסל מכללות אי פעם שהגיעו לממוצע של לפחות 20 נקודות ו-20 ריבאונדים בקריירה.
לאחר שעזב את המכללה, נבחר גילמור על ידי הקנטקי קולונלס בדראפט ה-ABA בשנת 1971, ועל ידי השיקגו בולס בדראפט ה-NBA בשנת 1971.

## קריירה מקצוענית
### ABA
גילמור החל את הקריירה המקצוענית שלו עם הקנטקי קולונלס מה-ABA בעונת 1971–1972. הוא היה כל כך דומיננטי כבר בתחילת הקריירה שהוא קיבל את תואר רוקי השנה פרס ואת ה-MVP של הליגה בעונה הראשונה שלו.
במשך הקריירה שלו ב-ABA, גילמור הוביל ארבע פעמים את ה-ABA בממוצע ריבאונדים למשחק, פעמיים גם באחוזים מהשדה וגם במספר הבלוקים למשחק, ופעם אחת בעבירות. הוא נבחר במשך חמש עונות רצופות לחמישיית העונה של ה-ABA, וארבע פעמים לחמישיית ההגנה. הוא שיחק במשחק האולסטאר של ה-ABA במשך כל חמש השנים שהוא היה בליגה, וקיבל את תואר ה-MVP של משחק האולסטאר בשנת 1974. גילמור הוביל את הקנטקי קולונלס לאליפות ה-ABA בשנת 1975.

### NBA
#### בחירה ראשונה בדראפט
ליגת ה-ABA הסתיימה לאחר עונת 1976, כאשר 4 קבוצות (דנוור נאגטס, אינדיאנה פייסרס, ניו יורק נטס, וסן אנטוניו ספרס) הצטרפו ל-NBA, והקבוצות שנותרו, כולל הקנטקי קולונלס, התפרקו. מכיוון שקבוצה שלו, הקנטקי קולונלס, התפרקה, גילמור נכנס לדראפט המיוחד בשנת 1976, והוא נבחר בבחירה הראשונה על ידי השיקגו בולס. גילמור לא השתמש באותו כוח כמו שהוא היה ב-ABA, ולאחר 4 בחירות למשחק האולסטאר בחמש עונות סולידיות בשיקגו, גילמור הועבר לסן אנטוניו ספרס בשנת 1983. גילמור נבחר פעמיים נוספות למשחק האולסטאר בזמן תקופתו בסן אנטוניו. הוא הצטרף מחדש לבולס לחלק מעונת 1988, לפני שסיים את הקריירה שלו ב-NBA עם הבוסטון סלטיקס בשנת 1988.
גילמור שיחק את עונת 1988–1989 עם פורטיטודו בולוניה מהליגה האיטלקית, שם הוא השיג ממוצעים של 12.3 נקודות ו-11.0 ריבאונדים ונבחר לקבוצת האולסטאר האירופית.

#### הישגים ב-NBA
גילמור שיחק בסך הכל בשישה משחקי אולסטאר ב-NBA. הוא הוביל את ה-NBA באחוזים מהשדה בארבע עונות רצופות, כולל שיא קריירה של 67% בעונת 1980–1981 - האחוז השלישי בגובהו בהיסטוריה של ה-NBA.

#### היכל התהילה
גילמור נבחר להיכל התהילה של הכדורסל על שם ג'יימס נייסמית' בשנת 2011.

## קישורים חיצוניים

* 

* ארטיס גילמור באתר ה-NBA
* סטטיסטיקות ארטיס גילמור  באתר ה-NBA

קטגוריה:אמריקאים ילידי פלורידה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:היכל התהילה של הכדורסל: כדורסלנים
קטגוריה:משתתפי משחק האולסטאר של ה-NBA
קטגוריה:כדורסלני שיקגו בולס
קטגוריה:כדורסלני סן אנטוניו ספרס
קטגוריה:כדורסלני בוסטון סלטיקס
קטגוריה:בחירות דראפט של שיקגו בולס
קטגוריה:כדורסלני ליגת ה-ABA
קטגוריה:פלורידה: כדורסלנים
קטגוריה:כדורסלני אוניברסיטאות ומכללות בארצות הברית
קטגוריה:בוגרי אוניברסיטת ג'קסונוויל
קטגוריה:אמריקאים שנולדו ב-1949
תיאטרון מינאק

**תיאטרון מינאק** (באנגלית: **Minack Theatre**) הוא תיאטרון פתוח, הממוקם על צוק תלול בחוף הים של מחוז קורנוול שבדרום מערב בריטניה. התיאטרון, בעל 750 מקומות ישיבה, צופה אל נוף דרמטי ומשקיף אל האוקיינוס האטלנטי.
## היסטוריה
מאז נפתח בשנת 1931 וברציפות משנת 1951 הועלו בתיאטרון מאות הצגות ומופעים מבריטניה ומחוץ לה במגוון של ז'אנרים, בעונה הנמשכת מחודש מאי ועד לסוף חודש ספטמבר (סיורים בתיאטרון מתקיימים בכל ימות השנה). בשנת 2012 צפו במופעים בתיאטרון 80 אלף איש ו-100 אלף סיירו בו.

התיאטרון נוסד על ידי **רוונה קייד** (Rowena Cade, 1893–1983), מעצבת תלבושות, שהיגרה לקורנוול לאחר מלחמת העולם הראשונה וגרה בקרבת הצוק שעליו הוקם התיאטרון. היא ייסדה אותו כשחיפשה אתר מתאים להעלאת המחזה הסערה מאת שייקספיר בהפקת להקת תיאטרון מקומית. הצלחת ההפקה באתר דרבנה אותה לפתח אותו. מראשית שנות השלושים ועד לאמצע שנות החמישים (למעט בשנות מלחמת העולם השנייה, שבהן נאסר השימוש באתר) נבנה התיאטרון בעבודת כפיים בלבד על ידה ועל ידי עוזרים ספורים עמה. בשנת 1976 העבירה קייד את ניהול התיאטרון לידי קרן פרטית שנוסדה לשם כך.

מאז היווסדו של התיאטרון ניתן דגש על העלאת מחזות שייקספיריים בו. מאז 2004 מועלים בו מופעים במסגרת פסטיבל הפרומס. בשנת 2007 צוינו 75 שנים לייסוד התיאטרון בהפקה חדשה של המחזה "הסערה".

בשנת 1998 ניטע גן על פני הצוק וסביב התיאטרון.

## קישורים חיצוניים
 
* 

* ערוץ ה-YouTube של התיאטרון

מינאק
קטגוריה:קורנוול
מישהו שומע אותי

**מישהו שומע אותי** הוא אלבום האוסף של להקת הרוק הישראלית "איפה הילד?", אשר יצא לאור בשנת 1998 כחלק מתהליך הפירוק של הלהקה שלווה בהופעת פרידה.

האלבום כולל שני תקליטורים, בראשון מביניהם יש 18 שירים מארבעת אלבומי הלהקה, ובשני יש שמונה שירים שלא פורסמו עד אז, חלקם בהופעות חיות.

## רשימת שירים

## קישורים חיצוניים

* לשמיעת האלבום המלא

קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי איפה הילד?
פיליפ רוזנאו

**פיליפ רוזנאו** (Rosenau; נולד ב-31 באוגוסט 1946) הוא מתמטיקאי ומשורר ישראלי, פרופסור אמריטוס למתמטיקה באוניברסיטת תל אביב.

## ביוגרפיה
רוזנאו נולד בשווייבודז'יצה שבפולין. ב-1957 עלה לישראל עם משפחתו בעקבות אנטישמיות. בשנת 1970 קיבל תואר ראשון במתמטיקה שימושית מאוניברסיטת תל אביב. בשנת 1971 קיבל תואר שני בהצטיינות במדעי ההנדסה מאוניברסיטת תל אביב. הדוקטורט שלו, שכותרתו Multiplikation und Skalarprodukt im Dualraum von C*-Algebren עוסק באנליזה פונקציונלית, ונעשה באוניברסיטה הטכנית בבראונשווייג בהנחייתם של גרהרד יאנסן והאנס-יואכים קובלסקי.

החל מ-1994 הוא פרופסור מן המניין למתמטיקה בבית הספר למדעי המתמטיקה באוניברסיטת תל אביב. הוא גילה את הקומפקטון (Compacton) - מחלקה של גלים קומפקטיים.

רוזנאו כותב ומפרסם שירה מאז שנות השמונים. שיריו פורסמו בכתבי-העת "פרוזה", מאזנים, עתון 77, עלי שיח, נתיב, מטען, קשת החדשה ואחרים, וגם במוספי ספרות של העיתונות היומית.

ב-2002 יצרה הבמאית הפולניה אגניישקה ארנולד  סרט תיעודי בן שעה 'סיפורו של מתמטיקאי פולני' המספר את קורותיו.

רוזנאו מתגורר בתל אביב, אב לשניים. אשתו, ד"ר שרה רוזנאו, היא מרצה בכירה לחינוך בבית ברל.

## ספריו
* **קו השבר**, תל אביב: תמוז, 2000
* **מחשבות טעונות טיפוח**, בני ברק: הקיבוץ המאוחד, 2001
* **ספני השפל: שירים, 1991–2007**, ציורים ורישומים: אורי ליפשיץ, תל אביב: קשב לשירה, 2008
* **לבוא חשבון**, תל אביב: קשב לשירה, 2010
* **מוקדם מדי החל להיות מאוחר**, תל אביב: קשב לשירה, 2012
* **מראה מעל נהר הזמן**, הוצאת כתב, 2019

## קישורים חיצוניים

* פיליפ רוזנאו באתר אוניברסיטת תל אביב
* 
* 
* 
* 
* אלי אשד, המתמטיקאי המשורר, אתר יקום תרבות, 4 בפברואר 2013
* 
* * פיליפ רוזנאו באנתולוגיה מקוונת לשירה עברית באתר של נילי דגן
* פיליפ רוזנאו, שירים באתר הארץ | '''שלוש מלים''' - לישראל ויסלר (פוצ'ו); '''בנאדם, אל תקרא לי אחי'''; '''שירתי היא דג בסגנון יהודי''' (2021) | '''שיר קיץ לא טיפוסי; אפיטף; על החיים הקסומים''' (2021) | פואמה: '''פרולוג בשמים''' (2023)  | '''שיר הלל לאזרח הַסָביר, אִם שִׁירָה הִיא כְּמוֹ, E=mc², וזה היופי בדבר, סְטירה פדגוגית''' (2024) | '''הטלסקופ של יורם''' (2026)|
* 


* Rosenau, Philip (2005), "What is a compacton?", Notices of the American Mathematical Society: 738–739


## הערות שוליים

קטגוריה:סגל אוניברסיטת תל אביב: מתמטיקה ומדעי המחשב
קטגוריה:מתמטיקאים ישראלים
קטגוריה:משוררים ישראלים
קטגוריה:עולים בשנות ה-1950
קטגוריה:תל אביב-יפו: אישים
קטגוריה:ישראלים ילידי פולין
קטגוריה:משוררים כותבי עברית
קטגוריה:בוגרי אוניברסיטת תל אביב
קטגוריה:בוגרי אוניברסיטאות ומכללות בגרמניה
קטגוריה:ישראלים שנולדו ב-1946
ישיבת עץ חיים (בלגיה)

**ישיבת עץ חיים** היא ישיבה שפעלה בעבר בעיירה היידה (Heide) שבבלגיה, וכיום בווילרייק (Wilrijk). הישיבה משתייכת לקהילת מחזיקי הדת באנטוורפן, והיא הישיבה הגדולה היחידה של הקהילה.

## היסטוריה
הישיבה הוקמה בסוף שנות ה-20 בעיירת הנופש היידה שמצפון לאנטוורפן. מייסדיה היו שתי משפחות יהודיות, מייזל ובוראק, שהיגרו מארגנטינה לאנטוורפן. התלמידים הגיעו מבלגיה וממדינות מערב אירופה – צרפת, אנגליה, גרמניה והולנד. 

ראש הישיבה היה הרב שרגא פייבל שפירא, חניך התלמוד תורה בקלם. הוא צירף לצוות הרבנים את הרב מרדכי פוגרמנסקי כר"מ ואת הרב יוסף ביגון כמשגיח. הישיבה שילבה לימוד בשיטה הליטאית, באווירה חסידית ובסגנון מערב אירופאי. 

מיקומה של הישיבה בעיירת נופש משך אליה מבקרים רבים, בעיקר מבלגיה והולנד, וכן רבנים וראשי ישיבות מליטא. הישיבה שכנה במספר מבנים שכורים. בשנת 1937 הונחה אבן הפינה לבניין הישיבה, אך בשל נסיבות התקופה שלפני פרוץ מלחמת העולם השנייה הבנייה לא יצאה אל הפועל.

בשנת 1937, רבים מהתלמידים בני השכבה הבוגרת החלו ללמוד סיתות יהלומים במפעל ליד הישיבה. הרעיון היה שאחרי מספר שנות לימוד תורני יוכשרו הבחורים הוותיקים בתחום היהלומים, ולאחר מכן ישלבו לימודים ועבודה. 

בשנות קיומה של הישיבה בהיידה למדו בה כשלוש מאות תלמידים. חלק מבוגרי הישיבה נסעו ללמוד בישיבות ליטא, בעיקר בישיבות טלז ומיר. תלמידי הישיבה שנסעו למיר והיו בנים ליוצאי פולין שבו להיידה בטרם שהו שנתיים במיר הפולנית, מחשש שיחויבו בשירות צבאי.

בשנת 1940, לאחר כיבוש בלגיה על ידי הנאצים, עברה הישיבה לאנטוורפן. הרב שפירא סירב לנטוש את בני ישיבתו, וטען כי זכות הישיבה תגן עליהם. בתחילת 1942 נרקמה עסקה חשאית להברחת ראש הישיבה ותלמידיה לצרפת, אולם כשהתוכנית הייתה אמורה לצאת אל הפועל התברר כי היא הייתה תרמית ומאחוריה עמדו סוכנים כפולים שעבדו עבור הגסטאפו. ראש הישיבה ועשרות תלמידיו נלקחו למחנה ההשמדה מיידאנק, שם נספו.

לאחר המלחמה נפתחה הישיבה מחדש תחת אותו שם בכפר קפלן, ואחר כך עברה למקומה העכשווי בווילרייק שליד אנטוורפן. בראש הישיבה עמדו בין היתר הרב יצחק דוב קופלמן,  הרב יהודה טרגר (בנו של אברהם טרגר וחתנו של הרב שלמה זלמן אוירבך) וכיום, ראש הישיבה הוא הרב חיים אריה שפיץ (בנו של רבי משה אב"ד ביסטריצה וחתנו של הרב חיד"א וייס). הרב אליעזר פרייפלד, שכיהן בעבר כראש הישיבה, מכהן כיום כר"מ הראשי. בעבר שימש בה כר"מ הרב יצחק טוביה וייס ואחד מראשי הישיבה היה הרב יהושע אטיק.

## לקריאה נוספת
***זיכרון עץ חיים**, "לציון שבעים ושמונה שנות הרבצת תורה", תשס"ו
***בין כותלי הישיבה**, תשע"ב 
## קישורים חיצוניים
* הרב דוד וויינגרטן, ישיבת "עץ החיים" דהיידע באתר דעת.
* 

## הערות שוליים

קטגוריה:ישיבות באירופה
קטגוריה:יהדות בלגיה
קטגוריה:בלגיה: מבני דת
קטגוריה:בלגיה: חינוך
קטגוריה:ישיבות ליטאיות
יוסף ביגון

ממוזער|ר' יוסף ביגון לפני שנספה בשואה ב-1942
הרב **יוסף ביגון** (תרס"א, 1901 – תמוז תש"ב, 1942) היה איש תנועת המוסר ואיש חינוך יהודי ליטאי שפעל בפולין. כיהן כמשגיח בישיבת עץ חיים בהיידה שבבלגיה. נספה בשואה.

## תולדותיו
נולד בויסוקי שבליטא הפולנית. בתקופת מלחמת העולם הראשונה למד בישיבת רמיילס שבווילנה, בשנות ה-20 למד בישיבת גרודנה ובישיבת מיר, והיה מתלמידי המשגיח הרב ירוחם ליבוביץ.

בשנות ה-30 עבר להתגורר בוורשה והיה פעיל מאוד בתחום החינוך היהודי והתורני בעיר. במשך תקופה התגורר בקרקוב, ואף בה המשיך בפעילותו החינוכית והמוסרית.

בקרקוב לימדה אשתו, חנה לבית גרוספלד, בסמינר למורות "בית יעקב". וגם הוא היה פעיל בסמינר הזה, וברשת החינוך של "בית יעקב" בפולין כולה.

היה בקשר קרוב עם האדמו"ר רבי משה'ניו פרידמן מבויאן-קראקא. באותה תקופה העלה על הכתב, ביידיש, תוכנית הצלה רוחנית חינוכית לנוער היהודי בזמננו והפיץ אותה במטרה לעודד נדיבים יהודים בארצות הברית לממנה. לימים היא יצאה כחיבור בעברית, תחת השם "עינא פקיחא" - "הבו גודל", בעריכתו ותרגומו של תלמידו אליהו כי טוב.

ראש ישיבת עץ חיים בהיידה שבבלגיה, הרב שרגא פייבל שפירא, הזמינו לכהן כמשגיח בישיבתו. במשך תקופה הוא שהה בישיבה ומסר שיחות מוסר לתלמידים.

היה בקי בתורת הרמח"ל. בשנת 1934 ההדיר והוציא לאור את ספרו של הרמח"ל "דרך השם", והוסיף עליו את פירושו "אור הדרך" וכן "שבילי הדרך" – מקבילות משאר ספרי הרמח"ל. בשנת 1936 הוציא לאור את "ילקוט ידיעות האמת" בשני חלקים, הכוללים כמה מספרי הרמח"ל.

נספה במחנה ההשמדה אושוויץ, בתחילת חודש תמוז תש"ב (1942).

## קישורים חיצוניים
* 

## הערות שוליים

קטגוריה:תנועת המוסר: אישים
קטגוריה:אנשי חינוך יהודים פולנים
קטגוריה:ורשה: רבנים
קטגוריה:משגיחים
קטגוריה:בוגרי ישיבת רמיילס
קטגוריה:בוגרי ישיבת שער התורה-גרודנה
קטגוריה:בוגרי ישיבת מיר (בלארוס)
קטגוריה:מהדירי ספרות תורנית
קטגוריה:קרקוב: רבנים
קטגוריה:רבנים שנספו במחנה ההשמדה אושוויץ
קטגוריה:פולנים שנולדו ב-1901
גלן רייס

**גלן אנתוני רייס האב** (באנגלית: **.Glen Anthony Rice, Sr**; נולד ב-28 במאי 1967) הוא כדורסלן עבר אמריקאי ששיחק בעמדת הסמול פורוורד ובעמדת הקלע. אביו של הכדורסלן גלן רייס ג'וניור.

## קריירת המכללות

רייס שיחק באוניברסיטת מישיגן במשך ארבע עונות (1985–1989), כאשר בשלוש מהן הוא פתח בחמישייה. הוא הפך למוביל הנקודות בכל הזמנים של האוניברסיטה עם 2442 נקודות. הוא הוביל את מישיגן לאליפות ה-NCAA בשנת 1989.

רייס ממשיך להיות מדורג בין המובילים של מישיגן בכל הזמנים במספר קטגוריות סטטיסטיות, וביניהם:
* מקום ראשון בנקודות בקריירה (2442)
* מקום ראשון בנקודות בעונה אחת (949 בעונת 1988–1989)
* מקום ראשון במספר הזריקות שנקלעו בעונה אחת (363 בעונת 1988–1989)
* מקום ראשון במספר הזריקות שנלקחו בעונה אחת (629 בעונת 1988–1989)
* מקום ראשון באחוזים מהשלשה במשך עונה אחת (51.6% בעונת 1988–1989)
* מקום שני במספר הזריקות שנקלעו בקריירה (1002)
* מקום שני במספר הזריקות שנלקחו בקריירה (2078)
* מקום שני במספר השלשות שנקלעו בעונה אחת (99 בעונה 1988–1989)

## קריירת ה-NBA

רייס היה צפוי להיבחר באמצע הסיבוב הראשון של דראפט ה-NBA, אבל הוא נבחר מספר 4 בדראפט 1989 ב-NBA בשל ביצועי השיא שלו בטורניר אליפות המכללות בכדורסל. מיאמי היט, שהצטרפה ל-NBA יחד עם השארלוט הורנטס, היו אז בשנתם השנייה והיו צריכים עזרה התקפית לאחר שסיימו אחרונים ב-NBA בנקודות למשחק בעונת 1988–1989.

רייס קלע רק 13.6 נקודות למשחק בעונת הרוקי שלו, אבל הוא השתפר ל-20 נק בחמש העונות הנותרות במיאמי, שכללו שתי הגעות לפלייאוף. רייס הפך לכוכב של ההיט והוביל את מיאמי לסדרת הפלייאוף הראשונה שלהם נגד השיקגו בולס. רייס היה השחקן הראשון ממיאמי שקלע 20+ נקודות בממוצע בעונה אחת (1991–1992). ההיט לא הצליחו לנצח סדרת פלייאוף בתקופתו של רייס, והפסידו סדרה קשה נגד האטלנטה הוקס, 3-2 לאטלנטה.

רייס שיחק 1000 משחקים בין 1989–2004. רייס, שנבחר למשחק האולסטאר שלוש פעמים, הגיע לממוצעי קריירה של 18.3 נקודות ו-4.4 ריבאונדים ב-1,000 משחקים בעונה רגילה עם המיאמי היט, השארלוט הורנטס, הלוס אנג'לס לייקרס, הניו יורק ניקס, היוסטון רוקטס והלוס אנג'לס קליפרס. הוא סיים עם 18,336 נקודות בקריירה. רייס הגיע לשיאו כשחקן שארלוט הורנטס בעונת 1996–1997 כשהוא היה שלישי בליגה בנקודות, אחרי מייקל ג'ורדן וקארל מלון, עם ממוצע של 26.8 נקודות למשחק.

רייס שיחק ב -55 משחקי הפלייאוף בקריירה, עם ממוצע של 16.1 נקודות ו -4.5 ריבאונדים. הוא בממוצע 16.3 נקודות בשלושה משחקי אולסטאר.

רייס זכה בטבעת אליפות כשחקן הלוס אנג'לס לייקרס שזכתה באליפות ה-NBA בשנת 2000.

## קישורים חיצוניים

* גלן רייס, באתר ה-NBA
* סטטיסטיקות גלן רייס  באתר ה-NBA

קטגוריה:אמריקאים ילידי מישיגן
קטגוריה:פלינט: אישים
קטגוריה:כדורסלני מיאמי היט
קטגוריה:כדורסלני שארלוט הורנטס
קטגוריה:כדורסלני לוס אנג'לס לייקרס
קטגוריה:כדורסלני יוסטון רוקטס
קטגוריה:כדורסלני ניו יורק ניקס
קטגוריה:כדורסלני לוס אנג'לס קליפרס
קטגוריה:כדורסלני אוניברסיטת מישיגן
קטגוריה:משתתפי משחק האולסטאר של ה-NBA
קטגוריה:זוכי תחרות השלשות של ה-NBA
קטגוריה:זוכי פרס ה-MVP של משחק האולסטאר של ה-NBA
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של מיאמי היט
קטגוריה:מישיגן: כדורסלנים
קטגוריה:אמריקאים שנולדו ב-1967
אייזיאה מוסטפא

**אייזיאה מוסטפא** (באנגלית: **Isaiah Mustafa**; נולד ב-11 בפברואר 1974) הוא שחקן אמריקאי ושחקן פוטבול לשעבר. מוסטפא ידוע בתור הדמות הראשית בסדרת פרסומות הטלוויזיה של חברת "אולד ספייס".

## ביוגרפיה
אייזיאה מוסטפא נולד למשפחה מוסלמית בעיר פורטלנד, אורגון, הצעיר מבין שבעה ילדים לשהידה מוסטפא-דייוויס ולג'ון וואלי מוסטפא, אשר החזיקו וניהלו שירות לימוזינות בשנות השמונים המוקדמות. מוסטפא למד היסטוריה באריזונה. בשנת 2000 החזיק במסעדה אשר נקראה "Jo Jo's Barbecue" שנסגרה מאז.

מוסטפא הוא חובב קומיקס דגול, חיבתו וידיעתו הגדולה בקומיקס עזרה לו לזכות בשעשועון טלוויזיוני בארצות הברית בסכום של 47,000$ מה שעזר לו להגשים את חלומו להפוך לשחקן טלוויזיה. מוסטפא אפילו כינה את ביתו על שמה של הדמות הידועה מסדרת הקומיקס באטמן, הארלי קווין.

## קריירה

### קריירת פוטבול
בתיכון שיחק מוסטפא כדורסל והתחרה בתחרויות ריצה, הוא לא שיחק פוטבול בתיכון, אך נבחן לנבחרת הפוטבול בקולג' בניסיון להשיג מלגת ספורט, הוא התקבל לנבחרת והתקדם בה. לאחר שעבר לאוניברסיטה, התקבל גם שם לנבחרת הפוטבול, אך שם, לאור עימות עם מאמנו, הוא לא שותף במשחק במשך כל שנתו הראשונה ונותר לשבת על הספסל. בשנת 1997 שיחק גם במשחק ה-"rose bowl" האמריקאי. אף שמוסטפא ציפה להתחיל בקריירת משחק טלוויזיונית אחרי סיום הלימודים, מצא אותו סוכן ספורט והציע לו לנסות להתקבל לליגת הפוטבול האמריקאית. קבוצת הפוטבול טנסי טייטאנס החתימה את מוסטפא לקבוצת האימונים שלה, אחר כך שלחה אותו לקבוצה ברצלונה דראגונס ב-1998. אחרי עונה בקבוצות האימון של האוקלנד ריידרס והקליבלנד בראונס, הוא הלך למחנה האימונים של הסיאטל סיהוקס בשנת 2000.

### קריירת משחק
אחרי שסיים את מחנה האימונים פתח מוסטפא בקריירת משחק, כשחקן בסדרות טלוויזיה קטנות, הוא התפרסם באופן פתאומי בפברואר 2010 אחרי שהפך לשחקן הראשי בסדרת הפרסומות של חברת אולד ספייס: "הגבר שהגבר שלך יכול להריח כמוהו" שכללה בעיקר את המונולוגים שלו. אחר כך, פתח מוסטפא בשלושה ימים שבהם הוא צילם סרטונים הומוריסטים ואישיים שלו ביוטיוב כדמות מהפרסומת של אולד ספייס, עונה לסלבריטאים ששאלו אותו שאלות ברשתות חברתיות.

מוסטפא חתם על חוזה עם NBC והופיע בסרט "איך להיפטר מהבוס". הנחה את הערב המיוחד של TBS שבו בחרו את הפרסומות המצחיקות לשנת 2010 ולשנת 2011.

בשנת 2011 שיחק בסרטו של טיילר פרי "המשפחה הגדולה והמאושרת של מדיאה".

בשנת 2012 שיחק בסרט הקומדיה "קרועים על כל הראש" לצידן של ג'ניפר הדסון וקייט אפטון.

בשנת 2013 שיחק מוסטפא בפרסומת לבירה הישראלית "מכבי", ושיחק בסרט המתח האמריקאי "קראש" בכיכובו של לוקאס טיל.

בתחילת שנת 2016 התחיל לשחק בסדרת הפנטזיה "ציידי הצללים" ברשת Freeform את תפקידו של לוק גראווי איש הזאב, תפקיד אשר גילם למשך כל שלוש עונות הסדרה עד לסיומה ב-2019. ב-2019 שיחק בסרט האימה "זה: חלק 2".

בשנת 2024 כיכב במותחן הפשע של אמזון פריים וידאו, "קרוס" (אנ'), בתור הבלש ג'ון סמפסון. 

## קישורים חיצוניים

קטגוריה:אמריקאים ילידי אורגון
קטגוריה:פורטלנד: אישים
קטגוריה:שחקני קולנוע וטלוויזיה אמריקאים
קטגוריה:שחקני פוטבול אמריקאים
קטגוריה:מוסלמים אמריקאים
קטגוריה:בוגרי אוניברסיטת המדינה של אריזונה
פ
קטגוריה:אמריקאים שנולדו ב-1974
צ'נדלר פארסונס

**צ'אנדלר פארסונס** (באנגלית: **Chandler Parsons**; נולד ב-25 באוקטובר 1988) הוא כדורסלן עבר אמריקאי, ששיחק בעמדות הסמול פורוורד והפאוור פורוורד.

## קריירת תיכונים ומכללות
פארסונס שיחק בתיכון "לייק הוואל" לצד האחים ניק ופט קלאת'ס, עימם הוביל פארסונס את מכללתו לפיינל פור של האליפות בשנים 2005–2006 ולזכייה באליפות בשנת 2007.

פארסונס הסכים למלגת ספורטאי באוניברסיטת פלורידה בה שיחק פארסונס בקבוצת הגייטורס בין השנים 2007–2011. בשנתו הראשונה קלע פארסונס 8.1 נקודות וקלט 4.0 ריבאונדים בממוצע למשחק, אך הגייטורס לא העפילו לפלייאוף. בשנה הבאה קיבל פארסונס יותר דקות, ושיפר את ממוצעיו בנקודות, ריבאונדים ואסיסטים אך שוב קבוצתו לא העפילה לפלייאוף. בשנתו השלישית קלע פארסונס 14.1 נקודות למשחק, קלט 6.9 ריבאונדים ומסר 2.6 אסיסטים למשחק. הגייטורס הגיעו לפלייאוף ה-NCAA אך הפסידו בסיבוב הראשון לאוניברסיטת בריגהאם יאנג.
בעונתו הרביעית והאחרונה הוביל פארסונס את קבוצתו לפלייאוף עם ממוצעים של 11.4 נקודות ו-7.8 ריבאונדים למשחק. באחד ממשחקי העונה ב-3 בינואר 2010, קלע פארסונס עם הבאזר ממרחק 75 רגל, סל שניצח במשחק. בפלייאוף ניצחו הגייטורס את אוניברסיטת סנטה ברברה, את UCLA ואת אוניברסיטת בריגהאם יאנג, אך הודחו על ידי אוניברסיטת באטלר.

## קריירת ה-NBA
### יוסטון רוקטס
בדראפט ה-NBA 2011 נבחר פארסונס בבחירה ה-38 על ידי יוסטון רוקטס. בזמן שביתת השחקנים ב-NBA בתחילת עונת הרוקי שלו שיחק פארסונס בשולה באסקט הצרפתית והעמיד ממוצעים של 10 נקודות ו-2.3 חטיפות. בסיום השביתה חתם על חוזה עם הרוקטס, ולאורך העונה קלע במדיה 9.5 נקודות בממוצע למשחק. בסיום העונה נבחר לחמישיית הרוקיז השנייה של העונה.

ב-3 במרץ 2013 קלע פארסונס שיא קריירה של 32 נקודות בניצחון 103–136 על דאלאס מאבריקס, כולל 12–13 מהשדה, מתוכם 6–7 מקו השלוש. את העונה סיים פארסונס עם ממוצע של 15.5 נקודות למשחק מתוך 76 משחקים בהם שיחק כ-36.3 דקות למשחק, והוא פתח בכולם. קבוצתו העפילה לפלייאוף והודחה בסיבוב הראשון על ידי אוקלהומה סיטי ת'אנדר ב-6 משחקים. פארסונס שיחק בכל המשחקים וגם פתח בכולם, הוא העמיד ממוצע של 18.2 נקודות עם 40% מחוץ לקו השלוש בכ-39.7 דקות למשחק.

ב-24 בינואר 2014 קלע 10 שלשות במחצית השנייה של משחק מול ממפיס גריזליס, ובכך קבע שיא NBA לשלשות במחצית. באותו משחק קבע גם שיא קריירה של 34 נקודות.

### דאלאס מאבריקס
לקראת עונת  חתם על חוזה ל-3 עונות בדאלאס מאבריקס, עבור כ-46 מיליון דולר. בתקופתו עם המאבריקס סבל ממספר פציעות בברכו הימנית, אשר הגבילו אותו להשתתף ב-128 מתוך 174 משחקי קבוצתו (כולל פלייאוף).

### ממפיס גריזליס
בקיץ 2017 ניצל את "אופציית היציאה" מחוזהו עם המאבריקס, וחתם על חוזה ל-4 עונות בממפיס גריזליס, עבור כ-94 מיליון דולר. פציעות חוזרות בברכו הימנית הגבילו אותו ל-34 משחקים בלבד בעונתו הראשונה בממפיס, ול-36 משחקים בעונתו השנייה.

### אטלנטה הוקס
ביולי 2019 הועבר פארסונס בטרייד לאטלנטה הוקס, בתמורה לסולומון היל ומיילס פלאמלי. בפברואר 2020, לאחר חמישה משחקים בלבד, שוחרר מהקבוצה.

בחודש ינואר 2022 הודיע על פרישה ממשחק פעיל.

## סטטיסטיקות הקריירה ה-NBA
### בעונה הסדירה

### בפלייאוף

## קישורים חיצוניים

## הערות שוליים

קטגוריה:אמריקאים ילידי פלורידה
קטגוריה:כדורסלנים אמריקאים
קטגוריה:כדורסלני יוסטון רוקטס
קטגוריה:כדורסלני דאלאס מאבריקס
קטגוריה:כדורסלני אוניברסיטת פלורידה
קטגוריה:כדורסלני שולה באסקט
קטגוריה:כדורסלני ממפיס גריזליס
קטגוריה:כדורסלני אטלנטה הוקס
קטגוריה:בחירות דראפט של יוסטון רוקטס
קטגוריה:פלורידה: כדורסלנים
קטגוריה:אמריקאים שנולדו ב-1988
טין (קומונה)

**טין** (בצרפתית: **Tignes**) היא עיירה הממוקמת בעמק Tarentaise שבמחוז סבואה שבאלפים הצרפתים. טין נודעת בעיקר בשל אתר הסקי המשותף לה ולעיירה ואל דיזר – Espace Killy, הכולל 300 קילומטר של מסלולי סקי.

באולימפיאדת החורף 1992 ריכזה טין את אירועי הגלישה בסגנון חופשי, וכן אירחה את משחקי החורף הפאראלימפיים בשנת 1992.

## אתר הסקי
בטין קיימים 5 כפרי נופש הממוקמים בגבהים שונים עד לגובה 2,100 מטר מעל לגובה פני הים.
לאחר מלחמת העולם השנייה צרפת נזדקקה לחשמל, והוחלט לבנות סכר הידרו-אלקטרוני בשם טין דאם (Tignes Dam) בעמק איזר. בתוצאה מכך העיירה טין שקעה במימי האגם שיצר הסכר בשנת 1952. פעם בעשר שנים מרוקנים את האגם שמאחורי הסכר לשם עבודות תחזוקה והעיירה המוצפת מתגלה.

לאחר שקיעת העיירה הוחלט לפתח אתר סקי באגם העליון (Le Lac). האתר פותח בעיקר בשנות ה-60 וניתן לראות את ההשפעה מתקופה זו בצורת הבנייה במקום. במהלך השנים ניסתה העיירה לשקם את המראה שלה למראה מודרני יותר, עם הצלחות מוגבלות.

## מרחב הגלישה
התכונה הבולטת של טין היא מרחבי הגלישה שלו. 300 ק"מ של מסלולים רחבים המחוברים עם עמק איזר, וגם שטחים גדולים שאינם מיועדים לגלישה להנאת המתארחים (שטחי אוף-פיסט). 
בנוסף ניתן למצוא באתר מערכת של 96 רכבלים וגונדולות ורכבת סקי תת-קרקעית שמעבירה למסלולי הסקי 200 גולשים ב-5 דקות. את מערכות המעליות בטין מפעילה חברת STGM משנת 1967. מסלולי הגלישה בטין מגיעים גם לגובה של 3,030 מטר מה שהופך אותם לאידיאליים לגלישה.

## פעילויות נוספות
באתר נמצא גראן מוט (Grand Motte), קרחון המתנשא לגובה 3,456 מטר ולכן הוא מושלג בכל ימות השנה. בשטחו של הקרחון יש 20 מסלולי סקי, 12 מעליות וסנופארק. 
בעיירה הגבוהה ביותר בטין – ואל קלארה (Val Claret) אפשר למצוא שפע של חנויות, מקומות בילוי ופעילויות רבות.

## קישורים חיצוניים

* 

* 

קטגוריה:אתרי סקי בצרפת
קטגוריה:רון-אלפ: ערים
קטגוריה:רון-אלפ: ספורט
ג'ייד רמזי

**ג'ייד ניקול רמזי** (באנגלית: **Jade Nicole Ramsey** נולדה ב־10 בפברואר 1988 בבורנמות', דורסט) היא שחקנית אנגלייה הידועה בעיקר בתפקידה כפטרישיה ויליאמסון בסדרת הטלוויזיה של ניקלודיאון "בית אנוביס". לרמזי יש אחות תאומה זהה, ניקיטה רמזי.

## קריירה
רמזי הופיעה בסרט המאפיה שבו היא ואחותה שיחקו את חברות האספסוף "ברית התאומים". היא גם הייתה כוכב-שותף כג'ין במופע הקומדיה "Twinny Somethings" עם אחותה. עבודת המשחק המקצועית הראשונה שלה הייתה "X Men 2" כתאומה x-קיד. כיום היא מככבת בסדרת הטלוויזיה של ניקלודיאון, "בית אנוביס", כפטרישיה ויליאמסון, שבו היא הופיעה עד וכולל העונה השלישית. אחותה התאומה עשתה הופעת אורח כאחותה התאומה של פטרישיה, פייפר. פטרישה הופיעה גם בתשעים דקות ספיישל של בית אנוביס, 'אבן הבוחן של רא' שהוקרן לראשונה בארבע עשרה ליוני, 2013 בבריטניה. ב-2013 רמזי קיבלה תפקיד ראשי בסרט האימה 'Silver Falls' לצד אחותה, ניקיטה רמזי. הן ישחקו כאחיות תאומות, הת'ר והולי דאל.

## פילמוגרפיה

## קישורים חיצוניים

קטגוריה:שחקניות קולנוע וטלוויזיה אנגליות
קטגוריה:אנגליות שנולדו ב-1988
דאנלופ

**דאנלופ** (אנגלית: **Dunlop**), הוא מותג בינלאומי המשמש מספר חברות מתחומים שונים, בעיקר בייצור צמיגים וציוד לספורטאים.

חברת דאנלופ המקורית נוסדה בממלכה המאוחדת ב-1889 כדי לייצר צמיגי אופניים על פי הפטנט של הממציא הסקוטי ג'ון בויד דאנלופ, שהגה את רעיון הצמיג המתנפח. החל משנות ה-20 של המאה ה-20 התרחבה החברה לתחומי ייצור נוספים לאחר רכישה של חברות אחרות. בין התחומים היו ביגוד, הנעלה ותעשיית התעופה. כניסת החברה להפקת צמג (לטקס) הובילה לעיסוק בתחומים נוספים כמחבטי טניס וכדורי גולף. רוב שנותיה נקראה החברה בשם Dunlop Rubber.

## צמיגים
בשנת 1984 נקלעה החברה לקשיים והחלה בתהליך מכירה ופירוק. החטיבה האמריקנית הופרדה לחברה עצמאית, תחת בעלות הנהלתה. ב-1985 נמכרה דאנלופ לחברה הבריטית BTR שמכרה את עסקי הצמיגים לחברת סומיטומו היפנית שצמחה בעצמה מתוך חברה בת של דאנלופ ביפן. סומיטומו רכשה את החברה האמריקנית שנה לאחר מכן. מיזם משותף בין חברת גודייר האמריקנית לסומיטומו אחראי מאז 1999 על ייצור רוב צמיגי דאנלופ בארצות הברית, אירופה ויפן, ומספר חברות נוספות ממשיכות לייצר צמיגים תחת שם זה לשווקים מקומיים אחרים. גודייר מחזיקה ב-75 אחוז מהבעלות ועסקי החברה המשותפת מנוהלים בארצות הברית. החברה מייצרת צמיגים למכוניות ספורט, למכוניות מרוץ, לאוטובוסים ולמשאיות.

## ספורט
ייצור מוצרי הספורט נחלק מאז 1985 בין כמה יצרנים המחלקים ביניהם את השוק האמריקני, האירופי, דרום-מזרח אסיה ושווקים מקומיים נוספים. חברת SRI Sports הנמצאת בבעלות חברת הגומי היפנית סומיטומו אחראית לייצור בדרום-מזרח אסיה ובמיזם משותף לייצור עבור השוק האמריקני. המוצרים העיקריים של SRI קשורים לטניס וגולף, בהם נעשה שימוש בגומי.

תחת מותג דאנלופ מיוצר ביגוד וציוד לספורטאים כגון: חולצות ספורט, נעלי ספורט, נעלי טניס, כדורי טניס, מחבטי בייסבול, מחבטי גולף, מחבטי טניס, נעליים לרכיבה על סקייטבורד, כדורי סל, צמיגים לאופניים, חולצות פולו לטניסאים, נעלי כדורסל ומכשירי ספורט.

## קישורים חיצוניים

* 
* 

קטגוריה:חברות אופנה אמריקאיות
קטגוריה:יצרני צמיגים
קטגוריה:חברות אמריקאיות
קטגוריה:חברות יפניות
קטגוריה:חברות שהוקמו במאה ה-19
הפיגוע בשוק מחנה יהודה (2002)

**הפיגוע בשוק מחנה יהודה בשנת 2002** היה פיגוע התאבדות שבוצע בידי גדודי חללי אל-אקצא ב-12 באפריל 2002, בתחנת אוטובוס הנמצאת בכניסה לשוק מחנה יהודה בירושלים. בפיגוע נרצחו 6 בני אדם, ונפצעו כ-80.

## הפיגוע
ביום שישי, 12 באפריל 2002, זמן קצר לאחר השעה 16:00, עת השוק המה קונים לקראת יום השבת, ענדליב חליל פטפטה, בת 20 מהכפר פג'אר שמדרום לבית לחם, פוצצה מטען חבלה שהיה מוסתר על גבה בתחנת אוטובוס של קו 6, הנמצאת בכניסה לחלקו החיצוני של השוק. פטפטה הפעילה את המטען בשעה שהאוטובוס הגיע לתחנה. בפיגוע נרצחו 6 איש, ביניהם שני אזרחים סינים, ונפצעו כ-80, רבים מהם בני נוער ותיירים.

בשעת הפיגוע ראש עיריית ירושלים דאז, אהוד אולמרט, היה בשוק. לא הוכח ניסיון ישיר לפגיעה בראש העיר, שלא נפגע בפיגוע. מזכיר המדינה האמריקאי קולין פאוול שהה באותה שעה בישראל, וקיבל עדכון מיידי על האירוע.

## בעקבות הפיגוע
זמן קצר לאחר הפיגוע, גדודי חללי אל-אקצא, הזרוע הצבאית של ארגון הפת"ח, קיבלו אחריות על הביצוע, ומסרו את שמה של מבצעת הפיגוע. במהלך מבצע חומת מגן נתפס מתכנן הפיגוע, מועתז מוחמד עבדאללה הימוני, בן 21 מאזור חברון, על ידי גורמי הביטחון.

לאחר חקירת גורמי הביטחון, נמסר גם כי בהכנת הפיגוע היו מעורבים אזרחים ישראלים ממוצא ערבי, אשר סייעו למחבלת להגיע למקום האירוע. שניים מהם הורשעו בבית משפט ישראלי באשמת פגיעה בביטחון המדינה, ונגזרו עליהם עונשי מאסר.

## קורבנות הפיגוע
* ניסן כהן, 57, רמות
* ילנה קונרב, 43, פסגת זאב
* רבקה פינק, 75, ירושלים
* סוהילה חושי, 47, גילה
* צ'ונמל לין, 34, אזרח סין
* קסיניאנג צ'אי, 32, אזרח סין

## ראו גם
* הפיגוע בשוק מחנה יהודה (1997)

## קישורים חיצוניים
* 
* 
* נעצר האחראי והמכוון של פיגוע ההתאבדות בשוק מחנה יהודה ב-12 באפריל 2002 באתר משרד ראש הממשלה

## הערות שוליים

שוק מחנה יהודה
שוק מחנה יהודה
שוק מחנה יהודה
שוק מחנה יהודה
שוק מחנה יהודה
הבנק המרכזי של קטר

**הבנק המרכזי של קטר** (בערבית: **مصرف قطر المركزي**; בתעתיק מדויק: **מצרף קטר אלמרכזי**) הוא הסמכות המוניטרית העליונה והבנק המרכזי באמירות קטר.
הבנק נוסד במקור במטרה להחליף את "הסוכנות המוניטרית של קטר", אשר היא עצמה החליפה את "מועצת המטבע של קטר ודובאי", אשר נוסדה ב-13 במאי 1973, זמן קצר לאחר שדובאי הצטרפה לאיחוד האמירויות הערביות וניתקה עצמה מהמדיניות המוניטרית הבריטית שהתקיימה בעבר באזור.

בתאריך 5 באוגוסט 1993, הסוכנות המוניטרית של קטר הפכה לבנק המרכזי של קטר.

## ראו גם
* ריאל קטרי

## קישורים חיצוניים
* 

## הערות שוליים

קטגוריה:ערכים שבהם תבנית בריטניקה אינה מתאימה
קטר
קטגוריה:קטר: כלכלה
קטגוריה:דוחה
קרסטין גרפרקס

שמאל|ממוזער|230px|קרסטין גרפרקס
**קרסטין גרפרקס** (בגרמנית: **Kerstin Garefrekes**; נולדה ב-4 בספטמבר 1979) היא כדורגלנית גרמנייה המשחקת כחלוצה.

## קריירה
### מועדונים
גרפרקס נולדה ב-1979 בעיר איבנבירן שהייתה אז תחת שלטון גרמניה המערבית. ב-1986 היא החלה לשחק במספר קבוצות מקומיות, עד שב-1998 היא עברה לקבוצת הבונדסליגה, הייקה ריינה. עונה לאחר מכן היא ירדה עם קבוצתה לליגה השנייה, אך בעונה שאחר כך, היא כבר שבה עימה לבונדסליגה. 

בעונת 2003/04 סיימה גרפרקס כמלכת השערים של הליגה (26 כיבושים), והובילה את הייקה ריינה עד למקום השלישי - דירוג השיא של הקבוצה בכל הזמנים. עונה לאחר מכן, היא חתמה בקבוצת הצמרת פרנקפורט, איתה זכתה להצלחה רבה. בעונתה הראשונה בפרנקפורט היא כבשה 12 שערים, והובילה ביחד עם בירגיט פרינץ ורנטה לינגור את הקבוצה לזכייה באליפות גרמניה. עונה לאחר מכן, היא זכתה עם הקבוצה בגביע אופ"א - טורניר הכדורגל החשוב ביותר בקרב הקבוצות האירופאיות. בצמד משחקי הגמר של הטורניר, ששוחקו נגד טורבינה פוטסדאם, כבשה גרפרקס שער אחד ופרנקפורט ניצחה בסיכום 2-7. 

עונה לאחר מכן, היא זכתה עם פרנקפורט בדאבל, וביססה את עצמה כאחת מהשחקניות הגרמניות הטובות ביותר בליגה. עונת 2007/08 הייתה עונת השיא של גרפרקס בפרנקפורט, כשבסופה זכתה הקבוצה בטרבל. באותה עונה היא כבשה בליגה 13 שערים, ואף כבשה את אחד מהשערים בגמר הגביע הגרמני נגד זארבריקן. בגמר גביע אופ"א נגד אומאו השוודית, שימשה גרפרקס כקפטנית הקבוצה והובילה אותה לניצחון 3-4 בסיכום שני המשחקים. 

שנתיים לאחר מכן סיימה גרפרקס כסגנית מלכת השערים של הבונדסליגה (19 שערים), מיד אחרי אינקה גרינגס. עונה אחר כך, היא וחברתה לחוד - בירגיט פרינץ, כבשו 23 שערים כל אחת, והובילו את פרנקפורט לשיא הקבוצה בשערים בעונה אחת - 103 כיבושים. למרות ההישג, פרנקפורט סיימה רק במקום השני בליגה, מיד אחרי יריבתה המסורתית - טורבין פוטסדם.

### נבחרת גרמניה
בנובמבר 2001 ערכה גרפרקס את הופעת הבכורה שלה בנבחרת גרמניה במשחק נגד הולנד. שנתיים לאחר מכן, היא הייתה חלק מרכזי בזכייה של גרמניה בגביע העולמי שנערך בארצות הברית. היא פתחה בחמישה מתוך ששת משחקיה של גרמניה בטורניר, וכבשה ארבעה שערים. באליפות אירופה שנערכה ב-2005 באנגליה היא לא כבשה אף שער, אך היא פתחה במשחק הגמר בו ניצחה גרמניה 1-3 את נורווגיה.

בגביע העולם 2007, פתחה גרפרקס בכל ששת משחקיה של גרמניה וכבשה שני שערים, כולל את השער הראשון ברבע הגמר נגד צפון קוריאה. במשחק הגמר נגד ברזיל, שיחקה גרפרקס במרכז הקישור הגרמני, ועזרה לנבחרתה לנצח 0-2 ולזכות בפעם השנייה ברציפות בגביע העולם.

במשחקי המוקדמות של אליפות אירופה 2009, הייתה גרפרקס הכובשת המצטיינת (9 שערים) של הנבחרת הגרמנית והובילה את גרמניה להעפלה לטורניר בלי לשמוט אף נקודה. בטורניר הגמר, זכתה גרמניה בפעם החמישית ברציפות בתואר אלופת אירופה לאחר ניצחון 2-6 בגמר על אנגליה. בשנת 2011, אירחה גרמניה את גביע העולם, אולם הודחה כבר ברבע הגמר על ידי יפן. גרפרקס כבשה שני שערים במהלך הטורניר ונבחרה לקבוצת המצטיינות של האליפות, לצד שמות כמו מרטה, הומארה סאווה ואבי וומבאך.

## קישורים חיצוניים

* פרופיל באתר ההתאחדות הגרמנית
* רשומת משחקיה הבינלאומיים באתר פיפ"א

קטגוריה:כדורגלניות גרמניות
קטגוריה:חלוצות כדורגל גרמניות
קטגוריה:חלוצי כדורגל גרמנים
קטגוריה:כדורגלניות איינטרכט פרנקפורט
קטגוריה:כדורגלניות באולימפיאדת בייג'ינג (2008)
קטגוריה:כדורגלניות באולימפיאדת אתונה (2004)
קטגוריה:זוכות מדליית ארד אולימפית גרמניות: כדורגל
קטגוריה:גרמניות שנולדו ב-1979
קטגוריה:גרמנים שנולדו ב-1979
קריאת הקוקייה

**קריאת הקוקייה** (באנגלית: **The Cuckoo's Calling**) הוא ספר מסוגת ספרות בלשית שנכתב על ידי הסופרת ג'יי קיי רולינג תחת שם העט רוברט גלבריית'. הספר הוא הראשון סדרת ספרים שגיבוריה הם החוקר הפרטי קורמורן סטרייק ועוזרתו רובין אלקוט.

הספר עובד לשלושה פרקים בסדרת טלוויזיה "סטרייק".

## רקע
רולינג דיברה רבות על כתיבת רומן בלשי במהלך השנים. במהלך פסטיבל הספרים של אדינבורו ב-2007, הסופר איאן רנקין טען כי אשתו הבחינה ברולינג "משרבטת" ברומן בלשי בבית קפה. מאוחר יותר חזר בו רנקין מהסיפור, וטען כי מדובר בבדיחה. בגרדיאן המשיכו להעלות השערות שהספר הבא של רולינג יהיה רומן בלשי.

### מחבר
העובדה שרולינג היא מחברת הספר התגלתה על ידי הסאנדיי טיימס ב-14 ביולי 2013 לאחר שחקר כיצד ספרו הראשון של המחבר רוברט גלבריית' יכול להיות "רומן ביכורים מובטח כזה" ו-"בעל רקע בתעשיית האבטחה האזרחית והצבאית". לאחר שנחשפה כמחברת, אמרה רולינג שהיא הייתה רוצה להישאר בעילום שם לזמן ארוך יותר וקבעה כי, "להיות רוברט גלבריית' הייתה חוויה כזאת משחררת... זה כבר נפלא לפרסם בלי ה-'הייפ' ולראות ביקורת על הספר תחת שם אחר זו הנאה צרופה".

## הוצאה לאור
ה-BBC דיווח כי רולינג שלחה את הספר לחברות הוצאה לאור בעילום שם, וזו נדחתה פעם אחת לפחות, על ידי ספרי אוריון. בסופו של דבר הספר הוצא לאור על ידי סְפֶר בוקס (Sphere Books), שהיה שם החותם של ליטל, בראון & קמפני (Little, Brown & Company), אותה הוצאה שהוציאה את הספר הקודם שלה, "כיסא פנוי".

## תקציר העלילה
קורמורן סטרייק הוא בלש פרטי חסר מזל, יש לו מעט לקוחות, הוא בחובות, בדיוק סיים מערכת יחסים, וגר במשרד שלו. סטרייק הוא חייל לשעבר באפגניסטן שאיבד את רגלו בעקבות פיצוץ מוקש. סטרייק נשכר על ידי ג'ון בריסטו, אחיה של הדוגמנית המפורסמת לולה לנדרי, שנקראת "קוקייה" על ידי חבריה. בריסטו רוצה שסטרייק יחקור את התאבדותה לכאורה של אחותו, שנפלה אל מותה כמה חודשים קודם לכן. בעודו חוקר את המקרה, סטרייק מגלה רבדים של החברה שנסגרו בעברו. בסוף הסיפור סטרייק מפענח את התעלומה, וחושף טוויסט מפתיע בעלילה.

## מכירות
לפני שזהותה של רולינג כמחברת האמיתית של הספר נחשפה, נמכרו 1,500 עותקים של הספר מאז אפריל 2013. לאחר שזהותה של רולינג נחשפה ב-14 ביולי, הספר זינק מהמקום ה-4,709 למקום הראשון ברשימת רבי המכר של אמזון, וכמות המכירות של הספר קפצה ב-150,000%.

הספר זכה לשבחי ביקורת כמעט אוניברסליים אף על פי שלא היה "אירוע מסחרי ענק". אתר האינטרנט של האינדפנדנט אמר ש-"הספר היה מצוין והיה עתיד להפוך לרב מכר גדול גם ללא חשיפתה של רולינג". באתר הקריאה החברתי Goodreads, הספר קיבל את הדירוג 4 מתוך 5, כלומר הוא קיבל ביקורות חיוביות כמעט לחלוטין מתוך 82 הצבעות ו-36 ביקורות. במגזין פבלישרס ויקלי נכתב כי "רומן בלשי מורכב ומשכנע ודמות משכנעת ועוזרת באותה מידה, ועם זאת, מסתירה בעברה פשע מביך, וכל זה הופך את הספר ל-'רומן ביכורים מרגש'".

## ספר המשך
ב-2014 הוציאה רולינג ספר המשך בסדרה בשם "תולעת משי" (The Silkworm).

ב-2015 הוציאה רולינג ספר שלישי בסדרה בשם "דרך הרשע" (Career of Evil).

ב-2018 הוציאה רולינג ספר רביעי בסדרה בשם "לבן קטלני" (Lethal White).

ב-2020 הוציאה רולינג ספר חמישי בסדרה בשם "דם חם" (Troubled Blood).

## קישורים חיצוניים
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ספרים בריטיים
קטגוריה:ספרי 2013
קטגוריה:ספרי ג'יי קיי רולינג
היפוקמפ

**היפוקמפ** הוא ירח של כוכב הלכת נפטון, שהתגלה ביולי 2013. את הירח גילה מארק ר׳ שואוולטר ממכון SETI מסריקות של טלסקופ החלל האבל מהשנים 2004–2009 והוא נרשם בשם S/2004 N 1 עד ששונה להיפוקמפ, על שם יצור מיתולוגי בשם היפוקמפוס, בפברואר 2019. הירח משלים סיבוב אחד סביב נפטון כל 22 שעות ו־28.1 דקות.

היפוקמפ הוא הירח ה־14 הידוע של נפטון, והקטן מבין ירחיו. בשל קוטנו לא ניתן היה לזהותו בסריקות של הגשושית וויאג'ר 2 משנת 1989. את הירח גילה שואוולטר ב־1 ביולי 2013. הסריקות שמהן נתגלה היפוקמפ היו פתוחות לציבור, כך שכל אחד יכול היה לאתרו.

## קישורים חיצוניים

* 
* 
* NASA, Hubble Discovers a New Moon around Neptune

## הערות שוליים

קטגוריה:ירחי נפטון
סלפוס

**סלפוס** (באיסלנדית: **Selfoss**) היא עיירה בדרום איסלנד, בירת מחוז סוד'ורלנד והיישוב הגדול ביותר במועצה האזורית אאורבורג (Árborg). העיירה מרוחקת כ-50 קילומטרים מהבירה רייקיאוויק, והיא שוכנת על גדת נהר אולפוסה (Ölfusá).

סלפוס היא העיירה הגדולה ביותר בדרום איסלנד, ונחשבת למרכז מסחרי חשוב באזור. בשנת 2011 התגוררו בעיירה 6,512 תושבים.

כביש הטבעת עובר בעיירה ומקשר אותה לשאר חלקי המדינה. לשדה התעופה של העיירה שני מסלולי חצץ, אורכו של הארוך בהם 1,060 מטרים.

קבוצת הכדורגל של העיירה; UMF סלפוס, משחקת, בליגה האיסלנדית השנייה, מועדון הכדורסל של העיירה, משחק בליגות הנמוכות.

## קישורים חיצוניים

* 

קטגוריה:איסלנד: ערים
קבוצת שבת

בתורת הקבוצות, **קְבוּצַת שֶׁבֶת** היא קבוצה הנחתכת עם כל קבוצה סגורה ולא חסומה. 

במובנים מסוימים, קבוצות השבת ממלאות תפקיד דומה לקבוצות ממידת לבג חיובית בקטע [0,1], כאשר הקבוצות הסגורות והלא חסומות ממלאות בהקשר הזה את התפקיד של הקבוצות ממידה 1. 

## הגדרה פורמלית
נניח כי \kappa סודר מקופינליות לא בת מנייה (בדרך כלל מניחים כי \kappa מונה סדיר). 

קבוצה C \subset \kappa תקרא **סגורה**, אם לכל \alpha  
: \sup C \cap \alpha = \alpha \Rightarrow \alpha \in C
C תקרא **לא חסומה** אם \sup C = \kappa.

קבוצה S היא **קבוצת שבת** או **קבוצה סטציונרית** אם היא נחתכת עם כל קבוצה סגורה ולא חסומה.
## הערות
הדרישה על הקופינליות של \kappa נועדה להבטיח כי אוסף הקבוצות הסגורות והלא חסומות יהווה מסנן (לשם הדיוק, יש לאמר כי אוסף הקבוצות שמכילות סל"ח הוא מסנן). בהתאם, אוסף הקבוצות שהן אינן שבת הוא אידיאל. 

כאשר הקופינליות של \kappa היא בת מנייה, קל למצוא זוג קבוצות סגורות ולא חסומות שחיתוכן ריק (לדוגמה, עבור \kappa = \omega קבוצות המספרים הזוגיים וקבוצת המספרים האי זוגיים שתיהן סגורות ולא חסומות ובעלות חיתוך ריק). 

חיתוך של שתי קבוצות שבת יכול להיות ריק - למשל, קבוצת כל הסודרים מקופינליות \omega ב-\omega_2 וקבוצת כל הסודרים מקופינליות \omega_1 ב-\omega_2 הן שתיהן קבוצות שבת וחיתוכן הוא ריק.

למעשה, תוצאה חזקה יותר מתקיימת: רוברט סולוביי הוכיח בשנת 1971 כי כל קבוצת שבת במונה סדיר \kappa ניתנת לפיצול ל-\kappa קבוצות שבת זרות. טענה זו דורשת את אקסיומת הבחירה - במודל של AD, מסנן הקבוצות הסגורות והלא חסומות ב-\omega_1 הוא על-מסנן (כלומר, כל קבוצה שם היא סל"ח או משלימה של סל"ח). 

ברור כי לא ניתן לפצל את \kappa ליותר מ-\kappa קבוצות זרות (במובן הזה המשפט של סולביי אופטימלי). שאלה קשה יותר היא האם ניתן לפצל את \kappa ליותר מ-\kappa קבוצות שבת שחיתוך של כל שתים מהן הוא לא קבוצת שבת. במילים אחרות, האם באלגברה הבוליאנית של אוסף כל תתי הקבוצות של \kappa מודולו אידיאל הקבוצות שאינן שבת יש אנטי שרשרת בעוצמה גדולה מ-\kappa.

גיטיק ושלח הוכיחו כי לכל מונה גדול או שווה מ-\omega_2 (המונה הלא בן-מנייה השני) קיים אוסף כזה. בכיוון השני שלח הוכיח כי מתיישב, תחת הנחת קיום מונה גדול מתאים (מונה וודין), כי לא קיים אוסף כזה כאשר \kappa = \omega_1.

## ראו גם
למת פודור

קטגוריה:תורת הקבוצות
מערכת פוספוטרנספראז

300px|ממוזער|מערכת PTS: בתרשים ניתן לראות את שרשרת הזרחון בחלבונים המעורבים בקליטת סוכר.
**מערכת פוספוטרנספראז** (phosphotransferase system או **PTS**), מערכת בחיידקים האחראית על צריכת סוכרים שבה מקור האנרגיה הוא פוספואנולפירובט (PEP). מערכת זו היא מערכת מרובת רכיבים, שבה משתתפים אנזימים המצויים על פני הממברנה ואנזימים הנמצאים בציטופלסמה. דוגמה למערכת זו אופיינה ונחקרה ב-*[[E. coli]]*.

מערכת פוספוטרנספראז מעורבת בהעברת סוכרים שונים, בהם גלוקוז, מנוז, פרוקטוז וצלוביוז, אל תוך תא החיידק. סוכרי PTS עשויים להיות שונים בין קבוצות חיידקים שונים, בהתאם למקורות הפחמן הנפוצים בסביבה שבה התפתחו החיידקים. קבוצת הפוספוריל ב-PEP מועברת אל הסוכר הנצרך דרך מספר חלבונים. קבוצת הפוספוריל מועברת מ-PEP לאנזים EI וממנו ל-HPr, אנזימים אלו כלליים לסוגי סוכר שונים. בהמשך המסלול נמצא EII שמקבל את קבוצת הפוספוריל בשייר היסטידין שמור - חלק זה של המערכת ספציפי יותר לסוגי הסוכר המוכרים. באנזים EIIB מועברת קבוצת הפוספריל לרוב לשייר ציסטאין, ולעיתים להיסטידין.

למצב הזרחון של EIIA עשוי להיות תפקיד בקרתי, לדוגמה:
* בריכוזי גלוקוז נמוכים, EIIA מזורחן מצטבר וזה משפעל את האנזים אדנילט ציקלאז הקשור לממברנה. ריכוז ה-cAMP בתא עולה, ובעקבות זאת מופעל חלבון CAP (catabolite activator protein) המעורב ברפרסיה קטבולית (ראו: אופרון הלקטוז).
*בריכוזי גלוקוז גבוהים, EIIA מצוי בעיקר בצורה לא מזורחנת, ובעקבות זאת מעוכבים אדנילט ציקלאז, גליצרול קינאז, לקטוז פרמאז ומלטוז פרמאז.
קטגוריה:אנזימים
מהירות ניפוץ

**מהירות ההתפוצצות** או מהירות הנפץ, הידוע גם בראשי התיבות VoD (Velocity of Detonation), היא המהירות בה חזית גל ההלם עוברת דרך חומר הנפץ בעת ניפוץ. הנתונים רשומים עבור חומרים ספציפיים הם לרוב הערכה גסה המבוססת על התנהגות גז בתנאי צ'פמן-ז'וגה הקשה למדידה בפועל. מהירויות התפוצצות תמיד מהירות יותר ממהירות הקול באותו החומר.

אם חומר הנפץ מוגבל בתנועתו בזמן ההתפוצצות, כמו בירי תותח, הכוח שנוצר ממורכז על שטח קטן בהרבה, דבר שגורם להעלאת לחץ. מכאן שמהירות ההתפוצצות באוויר הפתוח נמוכה יותר מהתפוצצות בתנאים מגבילים ב-70% עד 80%.

מהירויות ההתפוצצות האופייניות של גזים נעות בין 1,800 ל-3,000 מטרים לשנייה ושל מוצקים בין 4,000 ל-10,300 מטרים לשנייה.

## רשימת מהירויות ההתפוצצות של נפיצים

## ראו גם
* פיצוץ
* ניפוץ (דטונציה)

קטגוריה:חומרי נפץ
קטגוריה:מהירות
כתר מוראלי

[250px|ממוזער|שמאל|כתרים מוראליים שונים ב[הרלדיקה הקטלאנית]]
[200px|ממוזער|שמאל|טיכה ב[בית שאן, על ראשה כתר של חומות בית שאן]]
**כתר מוראלי** או **כתר חומה** (בלטינית: **corona muralis**) הוא כתר שמעוצב בצורת חומות או צריחים. 

## בעת העתיקה
בעת העתיקה היה הכתר סמל של אל שמגן על עיר. כך לדוגמה האלה היוונית טיכה שהייתה פטרונית של ערים רבות, מתוארת בפסלים ובפסיפס עטורה בכתר זה.בצבא הרומי הוענק הכתר כעיטור לחייל הראשון שטיפס על חומה של עיר נצורה והניף את הנס הרומי. הכתר היה עשוי או מצופה זהב ומעוצב כחומה משוננת.

## בהרלדיקה
בהרלדיקה משמש הכתר בסמלי ערים או מחוזות. הכתר יכול להופיע מעל המגן או כמטען במגן עצמו. טינקטורת הכתר תהיה תמיד צבע על מתכת, דהיינו החומה עצמה עשויה זהב או כסף והקווים המתארים אותה צבועים אדום, שחור וכדומה. עם זאת, יש יוצאים מהכלל, בעיקר בסמלים גרמניים, בהם החומה אדומה והקווים שחורים.

לעיתים מוגדר דירוג לפיו יש לעצב את הכתר: בסמל כפר, הכתר יהיה בעל שלושה צריחים; בעיירה, ארבעה צריחים; בעיר, חמישה; או בדירוג שונה, אם כי אין כללים אחידים ולא תמיד יש צריחים לחומה. באיטליה, כתר זהב עם חמישה צריחים יכול להתווסף לסמלה של כל עיר, וכתר כסף ללא צריחים יכול לשמש בסמל מחוז. קיימים כתרים שמבליטים את חשיבותם בכך שהחומה בנויה ממספר קומות. במקרים מסוימים נוסף עיטור מעל החומה כגון נשר או ענפי צמחים.

הכתר מופיע בסמל אוסטריה, סמל מילאנו, ליסבון, סאו פאולו וערים אחרות בגרמניה, בספרד ובמקומות נוספים.


קובץ:CoA Città di Milano.svg|סמל מילאנו
קובץ:Bissau.PNG|סמל ביסאו
קובץ:BG Sofia coa.svg|סמל סופיה
קובץ:Trondheim komm.svg|סמל טרונדהיים
קובץ:Coat of arms of Haifa.svg|סמל חיפה


## ראו גם
* כתר (סמל)

## הערות שוליים

קטגוריה:כתרים
קטגוריה:מטענים הרלדיים
קטגוריה:התקנים הרלדיים
מצפה הימים

**מצפה הימים** הוא מלון בוטיק מרשת ישרוטל שכולל בתוכו ספא ומשק חקלאי אורגני הממוקם בסמיכות לשכונת נוף כנרת בעיר צפת.

## היסטוריה
המלון, על גלגוליו השונים, פועל משלהי שנות ה־60. בשטח המלון קיים משק אורגני מלא, המכיל בוסתן, חלקות גידול חקלאיות, דיר עזים, רפת ועוד. המשק מספק למלון חלק ניכר מתצרוכת המזון הקבועה. במלון יש ספא וטיפולים שונים, בריכה חצי אולימפית, ג'קוזי, סאונה, מסעדה צמחונית, 96 חדרים בגדלים שונים, ספרייה, גלריה, חנות לממכר מוצרי המשק, חנות המלון וחנות מזכרות. בנוסף לצד המלון פועלת מסעדת הגורמה מוסקט.

שטח המלון הוחכר לראשונה על ידי ד"ר אריך יעקב ירוסלבסקי (ירוס) (1892–1984), אשר החכיר את הקרקע מפיק"א ב־1926. רק כ־40 שנה לאחר מכן הוא התחיל לבנות את המלון, כ־12 חדרים ראשונים. ד"ר ירוסלבסקי הביא עמו את רעיון הגידולים האורגניים (אם כי בזמנו לא קראו לדבר כך) ופיתח אותו בשטח שחכר. בשנת 1982 מכר את הזכויות בשטח לבעלות פרטית שתמשיך את חזונו בנוגע לפיתוח המקום, ובשנת 1984 נפטר ד"ר ירוסלבסקי בגיל 92.

בשנות ה-90 נבנתה בסמוך למלון שכונת נוף כנרת שבעיר צפת, ונכלל שטח המלון לאזור המוניציפלי של השכונה והעיר צפת.

במלון מצפה הימים מסעדת שף בניצוחו של ארז קומרובסקי. המסעדה מציעה מגוון של מנות גורמה הנשענות ברובן על הגידולים בחווה האורגנית של מלון מצפה הימים.

בפברואר 2016 נרכש המלון על ידי רשת המלונות ישרוטל. באמצע שנת 2018 נכנס המלון לשיפוצים עד ל־15 בינואר 2020, שבמהלכו שודרגו השטחים הציבוריים וכן הוגדל מספר החדרים מ־97 ל־115.

## קישורים חיצוניים
* 
* 
* 
* 
* 
* 
* 
* 

## הערות שוליים

קטגוריה:צפת: מבנים
קטגוריה:ישראל: בתי מלון
קטגוריה:ישראל: מקומות מרפא
קטגוריה:ישרוטל